Vositalari faoliyati tarixi - bet 4

|
Vositalari faoliyati tarixiBog'liq 2274-Текст статьи-6275-1-10-20230418Таълим ва инновацион тадқиқотлар (2023 йил №1)
ISSN 2181-1709 (P)
26
Education and innovative research 2023 y. №1
vositalari mustaqilligini ta’minlash hamda davlat organlari va tashkilotlari axborot
xizmatlari faoliyatini rivojlantirish bo’yicha qo’shimcha chora-tadbirlar to’g’risida»gi
qarori (3-ilova) mazkur sohani yanada rivojlantirishda g’oyat muhim qadam bo’ldi.
Mazkur qonun va qaror ijrosini ta’minlash maqsadida Mirzo Ulug’bek nomidagi
O’zbekiston Milliy universiteti Jurnalistika fakultetida, O’zbekiston Jurnalistika va
ommaviy kommunikatsiya universitetida, O’zbekiston davlat jahon tillari universiteti
Xalqaro jurnalistika fakultetida, Qoraqalpog’iston davlat universiteti Jurnalistika
bo’limida «Axborot xizmatlari» fani o’qitilmoqda. Mazkur oliy ta’lim muassasalariga
2019-2020 o’quv yilidan e’tiboran Axborot xizmatlari yo’nalishida ham abituriyentlar
qabul qilina boshlagani, shu sohada kadrlar tayyorlashga ixtisoslashtirilgan fakultetlar
tashkil etilayotgani muhim voqelikdir.
Mamlakatimizda Axborot xizmatlari tizimini takomillashtirish borasida muhim
qadamlar qo’yildi. O’zbekiston Respublikasi Vazirlar Mahkamasining 2018 yil 15
fevral kuni e’lon qilingan «O’zbekiston Respublikasi davlat va xo’jalik boshqaruvi
organlarining axborot xizmatlari faoliyatini yanada takomillashtirish chora-tadbirlari
to’g’risida»gi 125-sonli qarori sohani yanada rivojlantirish uchun huquqiy asos bo’lib
xizmat qiladi.
Qarorda qayd etilganidek, hozirgi shiddat bilan rivojlanayotgan dunyoda axborot va
bilim eng muhim milliy resurslarga, ularni yaratish va tarqatishni ta’minlovchi tizimlar esa -
barqaror rivojlanishning strategik omillariga aylanmoqda. Ushbu sharoitlarda O’zbekistonda
demokratik huquqiy davlatni va ochiq adolatli fuqarolik jamiyatini qurish, shuningdek,
insonning huquq va erkinliklari himoya qilinishini ta’minlashdek strategik maqsadga erishish,
davlat boshqaruvining sifati davlatning axborot, bilim va innovatsiyalarga asoslangan
modeliga o’tishini ta’minlaydigan axborotni va bilimni yaratish, qabul qilish va tarqatish
imkoniyatlari bilan belgilanadi. Shu munosabat bilan davlat va xo’jalik boshqaruvi sohasida
ochiqlik va shaffoflikka asoslangan samarali qarorlar qabul qilish tizimini joriy etish, axborot
olishda mansabdor shaxslarning jamiyat oldidagi hisobdorligi, ochiqligi va mas’uliyatini
ta’minlash zarur. Bu davlat va xo’jalik boshqaruvi apparatining samarali faoliyat yuritishi
hamda jamiyatda adolatni qaror toptirishning muhim sharti hisoblanadi. Bunda jamiyatni
davlat va xo’jalik boshqaruvi organlarining faoliyatidan keng xabardor qilish, ularning
aholi oldidagi hisobdorligini ta’minlash «Xalq davlat hokimiyatining birdan-bir manbaidir»
degan konstitutsiyaviy normani amalga oshirishning, «Xalq davlat idoralariga emas, balki
davlat idoralari xalqimizga xizmat qilishi kerak» degan ezgu g’oyani ro’yobga chiqarishning
muhim sharti hisoblanadi.
Mamlakatimizda demokratik islohotlarni yanada chuqurlashtirish va fuqarolik jamiyatini
rivojlantirishda OAV alohida o’rin tutadi. Chunki aynan OAV globallashuv sharoitida
yurtimizda kechayotgan eng muhim voqealar, amalga oshirilayotgan yangilanishlar,
qabul qilinayotgan normativ-huquqiy hujjatlarni keng yoritish orqali davlat va jamiyat
o’rtasida o’ziga xos ko’prik vazifasini bajarmoqda. Mazkur qonun axborotdan foydalanish
erkinligini, davlat hokimiyati va boshqaruvi organlari mansabdor shaxslarining jurnalistga
zarur axborotni, qonunda belgilanganidek, 7 kunlik muddatda taqdim etish majburiyatini
ta’minlash orqali ushbu kafolatlarni yanada mustahkamlaydi. Bu axborot olishdagi ba’zi
paysalga solish holatlarini bartaraf qiladi, shuningdek, jurnalist materialining tezkorligini,
ishonchliligini hamda sifatli bo’lishini ta’minlaydi.
Jamiyatda oshkoralikni ta’minlash oson kechmaydi. Unga to’sqinlik qiladiganlar uchrab
turishi sir emas. Biroq, qandaydir to’sqinlik bor ekan, deb qo’l qovushtirib o’tirish ham
yaramaydi. Burgaga achchiq qilib, ko’rpaga o’t qo’yish -oshkoralikni ta’minlash yo’lidagi
sa’y-harakatlarni chippakka chiqarib qo’yish bilan barobar. U holda nima qilmoq kerak, degan
savolga qonuniy, ilmiy nuqtai nazardan javob topish yagona to’g’ri yo’ldir! Ana shundagina
amalda haqiqiy oshkoralikka erishish mumkin. Oshkoralik mohiyati - jamoatchilik fikri bilan
hisoblashgan holda ish yuritish demak.
«El-yurtimizning ezgu orzu-istaklarini ro’yobga chiqarish, bu yo’lda g’ov bo’lib turgan
turli to’siqlarni, byurokratizm, loqaydlik, ta’magirlik, korrupsiya kabi salbiy illatlarni
|
| |